CELEX: 32007D0447
Language: el
Date: 2007-06-26 00:00:00
Title: 2007/447/ΕΚ: Απόφαση της Επιτροπής, της 26ης Ιουνίου 2007 , για τροποποίηση για δεύτερη φορά της απόφασης 2005/263/ΕΚ με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/ΕΚ του Συμβουλίου που αφορούν τις οδικές μεταφορές επικίνδυνων εμπορευμάτων [κοινοποιηθείσα υπό τον αριθμό Ε(2007) 2587] (Κείμενο που παρουσιάζει ενδιαφέρον για τον ΕΟΧ)

29.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 169/64
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 26ης Ιουνίου 2007
   για τροποποίηση για δεύτερη φορά της απόφασης 2005/263/ΕΚ με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/ΕΚ του Συμβουλίου που αφορούν τις οδικές μεταφορές επικίνδυνων εμπορευμάτων
   [κοινοποιηθείσα υπό τον αριθμό Ε(2007) 2587]
   (Τα κείμενα στην αγγλική, δανική, πορτογαλική, σουηδική και φινλανδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   (2007/447/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (1), και ιδίως το άρθρο 6 παράγραφος 9,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 παράγραφος 9 της οδηγίας 94/55/ΕΚ, τα κράτη μέλη οφείλουν να κοινοποιoύν προηγουμένως τις παρεκκλίσεις τους, και για πρώτη φορά έως τις 31 Δεκεμβρίου 2002 ή εντός διετίας από την εσχάτη ημερομηνία εφαρμογής των τροποποιημένων εκδόσεων των παραρτημάτων της οδηγίας.
            
         
               (2)
            
            
               Με την απόφασή της 2005/263/ΕΚ, της 4ης Μαρτίου 2005, με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/ΕΚ που αφορούν τις οδικές μεταφορές επικίνδυνων εμπορευμάτων (2), η Επιτροπή επέτρεψε στα κράτη μέλη να θεσπίσουν τις παρεκκλίσεις που αναγράφονται στα παραρτήματα Ι και ΙΙ της εν λόγω απόφασης.
            
         
               (3)
            
            
               Με την οδηγία 2006/89/ΕΚ αναπροσαρμόσθηκαν για έκτη φορά τα παραρτήματα Α και Β της οδηγίας 94/55/ΕΚ. Βάσει της οδηγίας 2003/28/ΕΚ, τα κράτη μέλη οφείλουν να θέσουν σε ισχύ την εθνική νομοθεσία το αργότερο έως την 1η Ιουλίου 2007, δεδομένου ότι η τελευταία ημερομηνία εφαρμογής που αναφέρεται στο άρθρο 6 παράγραφος 9 της οδηγίας 94/55/ΕΚ ήταν η 30ή Ιουνίου 2007.
            
         
               (4)
            
            
               Η Δανία, η Φινλανδία, η Ιρλανδία, η Πορτογαλία και το Ηνωμένο Βασίλειο κοινοποίησαν έως τις 31 Δεκεμβρίου 2006 στην Επιτροπή την επιθυμία τους να θεσπίσουν νέες παρεκκλίσεις και να τροποποιήσουν τις ισχύουσες παρεκκλίσεις τους, που αναγράφονται στα παραρτήματα Ι και ΙΙ της απόφασης 2005/263/ΕΚ. Η Επιτροπή εξέτασε εάν οι κοινοποιήσεις αυτές πληρούν τους όρους του άρθρου 6 παράγραφος 9 της οδηγίας 94/55/ΕΚ και τις ενέκρινε. Πρέπει επομένως να επιτραπεί σε αυτά τα κράτη μέλη να θεσπίσουν τις συγκεκριμένες παρεκκλίσεις.
            
         
               (5)
            
            
               Ως εκ τούτου, είναι αναγκαίο να τροποποιηθεί το παράρτημα της οδηγίας 2005/263/ΕΚ.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για τη μεταφορά επικίνδυνων εμπορευμάτων, που συστήθηκε με βάση το άρθρο 9 της οδηγίας 94/55/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/263/ΕΚ τροποποιείται ως εξής:
   
               1)
            
            
               Το παράρτημα I τροποποιείται όπως καθορίζεται στο παράρτημα Ι της παρούσας απόφασης.
            
         
               2)
            
            
               Το παράρτημα ΙΙ τροποποιείται όπως καθορίζεται στο παράρτημα ΙΙ της παρούσας απόφασης.
            
         Άρθρο 2
   Η παρούσα απόφαση απευθύνεται στο Βασίλειο της Δανίας, την Ιρλανδία, την Πορτογαλική Δημοκρατία, τη Δημοκρατία της Φινλανδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 26 Ιουνίου 2007.
      
         
            Για την Επιτροπή
         
         Jacques BARROT
         
         
            Αντιπρόεδρος
         
      
   
   
      (1)  ΕΕ L 319 της 12.12.1994, σ. 7. Οδηγία όπως τροποποιήθηκε τελευταία με την οδηγία 2006/89/ΕΚ της Επιτροπής (ΕΕ L 305 της 4.11.2006, σ. 4).
   
      (2)  ΕΕ L 85 της 2.4.2005, σ. 58. Οδηγία όπως τροποποιήθηκε με την οδηγία 2005/903/ΕΚ (ΕΕ L 328 της 15.12.2005, σ. 62).
   
      ΠΑΡΑΡΤΗΜΑ I
      Παρεκκλίσεις των κρατών μελών για μικρές ποσότητες ορισμένων επικίνδυνων εμπορευμάτων
      Στο παράρτημα Ι της απόφασης 2005/263/ΕΚ προστίθενται οι εξής παρεκκλίσεις:
      ΔΑΝΙΑ
      RO-SQ 2.1 (τροποποιήθηκε)
      Θέμα: Οδικές μεταφορές συσκευασιών ή ειδών που περιέχουν απόβλητα ή υπολείμματα επικίνδυνων εμπορευμάτων που έχουν αποκομισθεί από νοικοκυριά και εργαστήρια προς τελική τους διάθεση.
      Παραπομπή στο παράρτημα της οδηγίας: Μέρος 2, 3, 4.1, 5.2, 5.4 και 8.2.
      Περιεχόμενο του παραρτήματος της οδηγίας: Αρχές κατάταξης, ειδικές διατάξεις, διατάξεις για τις συσκευασίες, τη σήμανση και την επισήμανση, το παραστατικό μεταφοράς και την εκπαίδευση.
      Παραπομπή στην εθνική νομοθεσία: Bekendtgørelse nr. 437 af 6. juni 2005 om vejtransport af farligt gods, § 4 stk. 3.
      Περιεχόμενο της εθνικής νομοθεσίας: Οι εσωτερικές συσκευασίες ή είδη που περιέχουν απόβλητα ή υπολείμματα επικίνδυνων εμπορευμάτων και αποκομίζονται από νοικοκυριά ή ορισμένες επιχειρήσεις μπορούν να συσκευάζονται μαζί με ορισμένες εξωτερικές συσκευασίες. Το περιεχόμενο κάθε εσωτερικής συσκευασίας ή/και κάθε εξωτερικής συσκευασίας δεν πρέπει να υπερβαίνει τα καθορισμένα όρια μάζας ή όγκου. Παρεκκλίσεις από τις διατάξεις κατάταξης, συσκευασίας, σήμανσης και επισήμανσης, τεκμηρίωσης και εκπαίδευσης.
      Σχόλια: Δεν είναι δυνατή η ορθή κατάταξη και η εφαρμογή όλων των διατάξεων ADR όταν αποκομίζονται απόβλητα ή υπολείμματα επικίνδυνων εμπορευμάτων από νοικοκυριά ή ορισμένες επιχειρήσεις προς τελική τους διάθεση. Συνήθως τα απόβλητα περιέχουν συσκευασίες λιανικής πώλησης.
      ΙΡΛΑΝΔΙΑ
      RO-SQ 7.4 (τροποποιήθηκε)
      Θέμα: Εξαίρεση από ορισμένες διατάξεις της ADR σχετικά με τη συσκευασία, τη σήμανση και την επισήμανση μικρών ποσοτήτων (κάτω των ορίων που αναγράφονται στο 1.1.3.6.) ληγμένων ειδών πυροτεχνουργίας των κωδικών κατάταξης 1.3G, 1.4G και 1.4S της Κλάσης 1 της ADR, τα οποία φέρουν τους αναγνωριστικούς αριθμούς UN0092, UN0093, UN0191, UN0195, UN0197, UN0240, UN312, UN0403, UN0404 ή UN0453 της αντίστοιχης ουσίας, προς μεταφορά και διάθεσή τους στους πλησιέστερους στρατώνες.
      Παραπομπή στο παράρτημα της οδηγίας: 1.1.3.6, 4.1, 5.2 και 6.1.
      Περιεχόμενο του παραρτήματος της οδηγίας: Διάθεση ληγμένων πυροτεχνικών ουσιών.
      Περιεχόμενο της εθνικής νομοθεσίας: Οι διατάξεις της ADR σχετικά με τη συσκευασία, τη σήμανση και την επισήμανση ληγμένων ειδών πυροτεχνουργίας, τα οποία φέρουν τους αναγνωριστικούς αριθμούς UN0092, UN0093, UN0403 ή UN0404 της αντίστοιχης ουσίας, προς μεταφορά τους στους πλησιέστερους στρατώνες, δεν εφαρμόζονται με την προϋπόθεση συμμόρφωσης προς τις γενικές διατάξεις της ADR για τις συσκευασίες και ότι το παραστατικό μεταφοράς περιέχει πρόσθετες πληροφορίες. Ισχύει μόνον για τοπικού χαρακτήρα μεταφορές μικρών ποσοτήτων αυτών των ληγμένων ειδών πυροτεχνουργίας, προς τους πλησιέστερους στρατώνες, προς ασφαλή τους διάθεση.
      Παραπομπή στην εθνική νομοθεσία: Regulation 82(10) of the «Carriage of Dangerous Goods by Road Regulations 2004».
      Σχόλια: Η μεταφορά μικρών ποσοτήτων ληγμένων θαλάσσιων φωτοβολίδων, ειδικά από ιδιοκτήτες σκαφών αναψυχής και προμηθευτές πλοίων, με σκοπό την ασφαλή τους διάθεση σε στρατώνες, δημιούργησε προβλήματα, ιδίως σε ό,τι αφορά τις απαιτήσεις συσκευασίας. Η παρέκκλιση ισχύει για την τοπική μεταφορά μικρών ποσοτήτων (κάτω εκείνων που προδιαγράφονται στο 1.1.3.6.).
      ΗΝΩΜΕΝΟ ΒΑΣΙΛΕΙΟ
      RO-SQ 15.4 (τροποποιήθηκε)
      Θέμα: Εξαίρεση από την απαίτηση να διαθέτουν πυροσβεστικό εξοπλισμό τα οχήματα που μεταφέρουν υλικά χαμηλής ραδιενέργειας (E4).
      Παραπομπή στο παράρτημα της οδηγίας: 8.1.4.
      Περιεχόμενο του παραρτήματος της οδηγίας: Απαίτηση να διαθέτουν τα οχήματα πυροσβεστικό εξοπλισμό.
      Παραπομπή στην εθνική νομοθεσία: The Radioactive Material (Road Transport) Regulations 2002, Regulation 5(4)(d).
      Περιεχόμενο της εθνικής νομοθεσίας: Αίρεται η απαίτηση μεταφοράς πυροσβεστικού εξοπλισμού μόνον όταν μεταφέρονται εξαιρούμενα δέματα (UN 2908, 2909, 2910 και 2911).
      Περιορίζει την απαίτηση μόνον όταν πρόκειται για τη μεταφορά μικρού αριθμού δεμάτων.
      Σχόλια: Η μεταφορά πυροσβεστικού εξοπλισμού στην πράξη δεν σχετίζεται με τη μεταφορά των UN 2908, 2909, 2910, 2911, τα οποία συνήθως μεταφέρονται με μικρά οχήματα.
      RO-SQ 15.11 (τροποποιήθηκε)
      Θέμα: Εναλλακτική λύση αντί των πινακίδων χρώματος πορτοκαλί για μικρές αποστολές ραδιενεργών υλικών με μικρά οχήματα.
      Παραπομπή στο παράρτημα της οδηγίας: 5.3.2.
      Περιεχόμενο του παραρτήματος της οδηγίας: Απαίτηση τοποθέτησης πινακίδων χρώματος πορτοκαλί σε μικρά οχήματα μεταφοράς ραδιενεργών υλικών.
      Παραπομπή στην εθνική νομοθεσία: The Radioactive Material (Road Transport) Regulations 2002, Regulation 5(4)(d).
      Περιεχόμενο της εθνικής νομοθεσίας: Επιτρέπεται οιαδήποτε παρέκκλιση εγκεκριμένη σύμφωνα με την παρούσα διαδικασία. Η παρέκκλιση που ζητείται είναι:
      Τα οχήματα πρέπει είτε:
   
   
      ΠΑΡΑΡΤΗΜΑ ΙΙ
      Παρεκκλίσεις των κρατών μελών για τοπικές μεταφορές περιοριζόμενες στο έδαφός τους
      Στο παράρτημα ΙΙ της απόφασης 2005/263/ΕΚ προστίθενται οι εξής παρεκκλίσεις:
      ΔΑΝΙΑ
      RO-LT 2.2
      Θέμα: Έγκριση της RO-LT 14.6.
      Παραπομπή στην εθνική νομοθεσία: Bekendtgørelse nr. 437 af 6. juni 2005 om vejtransport af farligt gods, όπως έχει τροποποιηθεί
      RO-LT 2.3
      Θέμα: Έγκριση της RO-LT 15.1.
      Παραπομπή στην εθνική νομοθεσία: Bekendtgørelse nr. 437 af 6. juni 2005 om vejtransport af farligt gods, όπως έχει τροποποιηθεί
      ΠΟΡΤΟΓΑΛΙΑ
      RO-LT 12.1
      Θέμα: Παραστατικό μεταφοράς της ουσίας UN 1965
      Παραπομπή στο παράρτημα της οδηγίας: 5.4.1.
      Περιεχόμενο του παραρτήματος της οδηγίας: Απαιτήσεις για το παραστατικό μεταφοράς.
      Παραπομπή στην εθνική νομοθεσία: Despacho DGTT 7560/2004, de 16 de Abril de 2004, ao abrigo do artigo 5.o do Decreto-Lei n.o 267-A/2003, de 27 de Outubro.
      Περιεχόμενο της εθνικής νομοθεσίας: Η κατάλληλη ονομασία αποστολής που πρέπει να αναγράφεται στο παραστατικό μεταφοράς, όπως προβλέπεται στο τμήμα 5.4.1 του RPE (Regulamento Nacional de Transporte de Mercadorias Perigosas por Estrada), για βουτάνιο και προπάνιο εμπορικής χρήσης που καλύπτονται από τη συλλογική ονομασία «UN No 1965 μείγμα αερίων υδρογονανθράκων, υγροποιημένων, ε.α.ο.» και μεταφέρονται σε κυλίνδρους, επιτρέπεται να αντικατασταθεί από άλλες εμπορικές ονομασίες ως εξής:
      «Βουτάνιο UN 1965» στην περίπτωση μειγμάτων A, A01, A02 και A0, όπως περιγράφονται στο 2.2.2.3 του RPE, που μεταφέρονται σε κυλίνδρους·
      «Προπάνιο UN 1965» στην περίπτωση μείγματος C, όπως περιγράφεται στο 2.2.2.3 του RPE, που μεταφέρεται σε κυλίνδρους.
      Σχόλια: Αναγνωρίζεται ότι είναι σημαντικό να διευκολυνθούν οι οικονομικοί παράγοντες στη συμπλήρωση των παραστατικών μεταφοράς επικίνδυνων εμπορευμάτων, με την προϋπόθεση ότι δεν θίγεται η ασφάλεια των εργασιών αυτών.
      RO-LT 12.2
      Θέμα: Παραστατικά μεταφοράς για κενές ακαθάριστες δεξαμενές και εμπορευματοκιβώτια.
      Παραπομπή στο παράρτημα της οδηγίας: 5.4.1.
      Περιεχόμενο του παραρτήματος της οδηγίας: Απαιτήσεις παραστατικών μεταφοράς.
      Παραπομπή στην εθνική νομοθεσία: Despacho DGTT 15162/2004, de 28 de Julho 2004, ao abrigo do n.o 1 do artigo 5.o, do Decreto-Lei n.o 267-A/2003, de 27 de Outubro.
      Περιεχόμενο της εθνικής νομοθεσίας: Για το ταξίδι επιστροφής κενών δεξαμενών και εμπορευματοκιβωτίων, με τα οποία μεταφέρθηκαν επικίνδυνα εμπορεύματα, το παραστατικό μεταφοράς που αναφέρεται στο τμήμα 5.4.1 του RPE (Regulamento Nacional de Transporte de Mercadorias Perigosas por Estrada) επιτρέπεται να αντικατασταθεί από το παραστατικό μεταφοράς που εκδόθηκε για το αμέσως προηγούμενο ταξίδι με σκοπό την παράδοση των εμπορευμάτων.
      Σχόλια: Η υποχρέωση να συνοδεύεται η μεταφορά κενών δεξαμενών και εμπορευματοκιβωτίων που περιείχαν επικίνδυνα εμπορεύματα από παραστατικό μεταφοράς σύμφωνα με τον RPE προκαλεί, σε ορισμένες περιπτώσεις, πρακτικές δυσκολίες, οι οποίες μπορούν να ελαχιστοποιηθούν χωρίς να επηρεασθεί η ασφάλεια.
      ΦΙΝΛΑΝΔΙΑ
      RO-LT 13.4
      Θέμα: Έγκριση της RO-LT 14.10.
      Παραπομπή στην εθνική νομοθεσία: Θα καθορισθεί σε προσεχές νομοθέτημα.
      ΗΝΩΜΕΝΟ ΒΑΣΙΛΕΙΟ
      RO-LT 15.3
      Θέμα: Έγκριση της RO-LT 14.12.
      Παραπομπή στην εθνική νομοθεσία: The Carriage of Dangerous Goods and Use of Transportable Pressure Equipment Regulations 2007 Part 1.
      RO-LT 15.4
      Θέμα: Συλλογή χρησιμοποιημένων συσσωρευτών (μπαταρίες) για διάθεση ή ανακύκλωσή τους.
      Παραπομπή στο παράρτημα της οδηγίας: παραρτήματα A και B.
      Περιεχόμενο του παραρτήματος της οδηγίας: ειδική διάταξη 636
      Παραπομπή στην εθνική νομοθεσία: The Carriage of Dangerous Goods and Use of Transportable Pressure Equipment 2007 part 1.
      Περιεχόμενο της εθνικής νομοθεσίας: Επιτρέπονται οι εξής εναλλακτικοί όροι για την ειδική διάταξη 636 του κεφαλαίου 3.3:
      Χρησιμοποιημένα ηλεκτρικά στοιχεία και συσσωρευτές (μπαταρίες) λιθίου (UN 3090 και UN 3091) που συλλέγονται και προσκομίζονται προς μεταφοράς και διάθεσή τους μεταξύ του σημείου συλλογής από τους καταναλωτές και της μονάδας ενδιάμεσης επεξεργασίας, μαζί με άλλα ηλεκτρικά στοιχεία και ηλεκτρικές συστοιχίες (μπαταρίες) που δεν περιέχουν λίθιο (UN 2800 και UN 3028), δεν υπόκεινται στις άλλες διατάξεις ADR, εφόσον πληρούνται οι εξής όροι:
      συσκευασία τους σε βαρέλια 1H2 ή κιβώτια 4H2 που πληρούν τα επίπεδα επιδόσεων της ομάδας συσκευασίας II για τα στερεά·
      κάθε συσκευασία περιέχει 5 % κατ’ ανώτατο όριο συσσωρευτές (μπαταρίες) λιθίου και ιόντων λιθίου·
      το μέγιστο μεικτό βάρος κάθε συσκευασίας δεν υπερβαίνει τα 25 kg·
      η συνολική ποσότητα των συσκευασιών ανά μονάδα μεταφοράς δεν υπερβαίνει τα 333 kg·
      δεν μεταφέρονται άλλα επικίνδυνα εμπορεύματα.
      Σχόλια: Τα σημεία συλλογής από τους καταναλωτές είναι συνήθως καταστήματα λιανικής πώλησης και πρακτικά δεν είναι εφικτό να διαχωρίζουν και να συσκευάζουν χρησιμοποιημένους συσσωρευτές σύμφωνα με τον ADR. Το σύστημα του ΗΒ θα λειτουργεί με βάση τις κατευθύνσεις του προγράμματος Waste and Resources Action του ΗΒ και θα χρησιμοποιούνται κατάλληλες συσκευασίες σύμφωνες με τον ADR και ενδεδειγμένες οδηγίες.